钦定古今图书集成/历象汇编/乾象典/第096卷 > 朱子语类 > 《夜烧松明火次韵黄养正》元·于石
## 钦定古今图书集成/历象汇编/乾象典/第096卷 > 朱子语类 > 《夜烧松明火次韵黄养正》元·于石

“银炉炽炭麒麟红，销金帐煖熏笼烘。爨下有蜡可代
薪，笑我夜寒痴坐然枯松。”“贫富贵贱何不公，安能排
云叫呼天九重。”空怜尔松生抱有用材不遇匠石梁
栋施帡幪，盘根错节屹立冻不死，凛凛劲气犹足排
严冬。颠崖峭壁人迹绝，闲云流水相冥濛。胡为明不
能保身，丁丁斧斤山其童，鹑衣百结缩如猬。地炉拥
膝便可闲从容。当年榷油幸不严汝禁，馀用尚及斯
民穷。阳和无声入骨髓，不知夜雪没屋霜横空。但见
濛濛香雾霭，四壁，红煇紫焰明窗栊。御寒何必裘蒙
茸，盎然一室回春风。何当散作一天暖，坐令四海尽
在春风中。